rejauldu/bengali-wikipedia huggingface dataset:
ব্যবহার  এই টেমপ্লেটটি জনসংখ্যা এবং আয়তনকে ঘনত্বে রূপান্তরিত করে।  {{জনসংখ্যার ঘনত্ব|জনসংখ্যা|আয়তনের সংখ্যাগত মান|আয়তনের একক|রূপান্তরের আয়তনের একক}}   উদাহরণ   {{জনসংখ্যার ঘনত্ব|120|240|km2|sqmi}} → "" {{জনসংখ্যার ঘনত্ব|1600|600|sqmi|km2}} → ""  rounding {{জনসংখ্যার ঘনত্ব|120|240|km2|sqmi|prec=1}} → ""  no conversion {{জনসংখ্যার ঘনত্ব|120|240|km2}} → ""  reverse outputs {{জনসংখ্যার ঘনত্ব|1600|600|sqmi|km2|flip=on}} → ""  give only raw numerical output {{জনসংখ্যার ঘনত্ব|120|240|km2|disp=num}} → "" {{জনসংখ্যার ঘনত্ব|1600|600|sqmi|disp=num}} → "" {{জনসংখ্যার ঘনত্ব|120|240|km2|sqmi|disp=num}} → "" {{জনসংখ্যার ঘনত্ব|1600|600|sqmi|km2|disp=num}} → ""  table {| class="wikitable" ! জনসংখ্যা !! আয়তন (কিমি<sup>২</sup>) !! ঘনত্ব (/কিমি<sup>২</sup>) |- | {{জনসংখ্যার ঘনত্ব|120|2400|km2|disp=table}} |}  জনসংখ্যা  আয়তন (কিমি২)  ঘনত্ব (/কিমি২)  {| class="wikitable" ! জনসংখ্যা !! আয়তন (কিমি<sup>২</sup>) !! ঘনত্ব (/কিমি<sup>২</sup>) !! ঘনত্ব (/বর্গমাইল) |- | {{জনসংখ্যার ঘনত্ব|120|2400|km2|sqmi|disp=table}} |}  জনসংখ্যা  আয়তন (কিমি২)  ঘনত্ব (/কিমি২)  ঘনত্ব (/বর্গমাইল)    আরও দেখুন
ব্যবহার  Simple  {{তথ্যছক পনির}}  Data will be automatically included from Wikidata.   সম্পুর্ণ   {{তথ্যছক পনির | name          =  | image         =  | alt           =  | caption       =  | othernames    =  | country       =  | region        =  | town          =  | source        =  | pasteurised   =  | texture       =  | fat           =  | protein       =  | dimensions    =  | weight        =  | aging         = [[60]] | certification =  | commons       = }}   উদাহরণ   {{তথ্যছক পনির | name          = Parmigiano Reggiano | image         = [[Image:Parmigiano reggiano piece.jpg|260px]] | othernames    =  | country       = [[Italy]] | region        =  | town          = [[Parma]], [[Reggio Emilia]], [[Modena]], [[Bologna]], [[Mantua]] | source        = Cows | pasteurised   = No | texture       = Hard | fat           =  | protein       =  | dimensions    =  | weight        =  | aging         = 24 months or more | certification = [[Protected designation of origin|PDO]] 1992 }}   Microformats   Adr    Recipe
ইউনিক্স () একটি কম্পিউটার অপারেটিং সিস্টেম। এটা প্রথমে নির্মিত হয় ৬০ ও ৭০ এর দশকে বেল ল্যাবে। এর নেতৃত্বে ছিলেন কেন থমসন ও ডেনিস রিচি, তারা পরে কম্পিউটার বিজ্ঞানে মৌলিক অবদানের জন্য টুরিং পুরস্কার লাভ করেন।   ইতিহাস   অপারেটিং সিস্টেমটি মূলত অ্যাসেম্বলি ভাষায় লেখা হয়েছিল, তবে ১৯৭৩ সালে ৪ সংস্করণে ইউনিক্স নতুন করে সি তে লেখা হয়েছিল।  ইউনিক্স অপারেটিং সিস্টেমগুলি আধুনিক সার্ভার, ওয়ার্কস্টেশন এবং মোবাইল ডিভাইসে ব্যাপকভাবে ব্যবহৃত হয়।   আরো দেখুন   অপারেটিং সিস্টেমসমূহের তুলনা   তথ্যসূত্র     বিষয়শ্রেণী:অপারেটিং সিস্টেম
রসকদম বা রসকদম্ব ভারতের পশ্চিমবঙ্গ এবং বাংলাদেশের একটি বিখ্যাত মিষ্টি। ভারতের পশ্চিমবঙ্গের মালদা জেলাকে রসকদম্বের আদি উৎপত্তিস্থল হিসাবে মনে করা হয়৷ বর্তমানে যে ঘরানার রসকদম্ব মালদাতে তৈরি হয় তা রূপ পায় ১৮৬১ সালে মালদা জেলার পুরাতন মালদা অঞ্চলে অবস্থিত মেহেরপুরের কারিগরদের হাতে (এই মেহেরপুর এবং বাংলাদেশের মেহেরপুর জেলা সম্পূর্ণ ভিন্ন)৷ রসকদম্বের ভেতরে থাকে ছোট আকৃতির রসগোল্লা আর তার উপর থাকে ক্ষীরের পুরু স্তর। তারও উপরে থাকে চিনি মাখানো পোস্ত দানা। এতে রসকদম্বকে অবিকল কদম ফুলের মত দেখতে লাগে। এটি বাংলাদেশের রাজশাহী চাঁপাইনবাবগঞ্জ এবং মেহেরপুর জেলা এবং ভারতের পশ্চিমবঙ্গের মালদহ জেলায় ভীষণ জনপ্রিয় ঐতিহ্যবাহী একটি মিষ্টি। ভারতের মালদা জেলা এবং বাংলাদেশের রাজশাহী জেলা রসকদম্বের জন্য বিখ্যাত। তবে রাজশাহী এবং চাঁপাইনবাবগঞ্জ জেলার রসকদম্বের সাথে মেহেরপুরের রসকদম্বের কিছুটা পার্থক্য রয়েছে।   ইতিহাস  রসকদম্ব একটি প্রাক-আধুনিক যুগের মিষ্টি। রসকদম্বের উৎসের কোন তথ্যনিষ্ঠ ইতিহাস পাওয়া যায় না। জনশ্রুতি অনুসারে হুসেন শাহের রাজত্বকালে গৌড়ে এসেছিলেন চৈতন্য মহাপ্রভু। গৌড়ে তিনি একটি কেলি কদম্ব গাছের নিচে রূপ সনাতনকে দীক্ষা দেন। সেই কেলি কদম্ব গাছ থেকেই রসকদম্ব মিষ্টি সৃষ্টি হয়। বৈষ্ণবরা এই ঘটনাকে সত্য বলে মনে করেন। কিন্তু ঐতিহাসিকরা এই ঘটনার সত্যতা স্বীকার করেন না। তবে সাধারণভাবে মনে করা হয় রসকদম্ব সুলতানি আমলের মিষ্টি। সুলতানি আমলের অন্যান্য মিষ্টি যেমন টাঁড়ার খাজা বা মনক্কা হারিয়ে গেলেও রসকদম্ব এখনও টিঁকে আছে।   প্রস্তুত প্রণালী  রসকদম্বের মূল উপাদান ছানা, ক্ষীর, চিনি ও পোস্ত। প্রথমে ছানা দিয়ে মাঝারি থেকে ছোট আকারের রসগোল্লা তৈরী করা হয়। তারপর দানাদার তৈরী করার মত করে রসগোল্লা থেকে বাড়তি রস ঝেড়ে ফেলা হয়। এই রসগোল্লায় লাল রঙ দেওয়া হয় ও ভ্যানিলা এসেন্স যোগ করা হয়। তারপর রসগোল্লাকে গুঁড়ো খোয়া ক্ষীরের আস্তরণে ঢেকে ফেলা হয়। সব শেষে মাঝারি রকমের ভাজা পোস্তর একটি প্রলেপ দিয়ে মিষ্টিটাকে কদম ফুলের মত দেখতে করা হয়। ফ্রিজে না রাখলেও এই মিষ্টি সাত দিন পর্যন্ত টাটকা থাকে। পোস্তর দাম বেড়ে যাওয়ায় অনেক মিষ্টান্ন প্রস্তুতকারক পোস্তর পরিবর্তে চিনির দানা ব্যবহার করেন। কেউ কেউ পোস্তর পরিবর্তে ক্ষীরের গুঁড়ো ব্যবহার করেন।   জনপ্রিয়তা  বৈষ্ণবদের কাছে রসকদম্ব অমৃতের সমান। বৈষ্ণব সম্প্রদায় ছাড়াও মালদহে সর্বসাধারণের কাছে রসকদম্ব অন্যন্ত জনপ্রিয়। মালদহের রাজমহল রোড, নেতাজী সুভাষ রোড ও মনস্কামনা রোডের মিষ্টির দোকানের রসকদম্ব সর্বাধিক জনপ্রিয়। মালদহে যে কোন ধরনের শুভ অনুষ্ঠানে রসকদম্ব ব্যবহার করা হয়। মালদহের মানুষ আত্মীয়স্বজন বা বন্ধুর বাড়ি গেলে এই মিষ্টিই নিয়ে যান। পুজো ও অন্যান্য সামাজিক অনুষ্ঠানে রসকদম্বের চাহিদা অনেকটাই বেডে‌ যায়। বর্তমানে রসকদম্বের জনপ্রিয়তা মালদহ জেলা ছেড়ে সমগ্র পশ্চিমবঙ্গে, ভারতে এবং বিদেশেও ছড়িয়ে পড়েছে। পশ্চিমবঙ্গের বিভিন্ন মিষ্টি মেলায় কলকাতার রসগোল্লা ও বহরমপুরেরে ছানাবড়াকে জনপ্রিয়তায় পেছনে ফেলে দিয়েছে রসকদম্ব।  সাম্প্রতিককালে মালদহের মিষ্টান্ন বিক্রেতারাবিক্রেতারা পশ্চিমবঙ্গ মিষ্টান্ন ব্যবসায়ী সংগঠনের সম্মেলনে রসকদম্বের ভৌগোলিক স্বত্ত্বের দাবী তোলেন। কিন্তু তখন বিষয়টা চাপা পড়ে যায়। ২০১৭ সালে পশ্চিমবঙ্গ রসগোল্লার ভৌগোলিক স্বত্ত্ব পাওয়ার পর পুনরায় রসকদম্বের ভৌগোলিক স্বত্ত্বের দাবী ওঠে। মালদহ মার্চেন্ট্স চেম্বার অফ কমার্স ও উত্তর মালদহের সাংসদ মৌসম বেনজির নূর এই দাবীকে সমর্থন করেন।  আরও দেখুন  আবার খাবো   তথ্যসূত্র  বহি:সূত্র রন্ধনপ্রণালী  বিষয়শ্রেণী:বাংলাদেশের খাদ্য বিষয়শ্রেণী:বাংলাদেশী মিষ্টান্ন বিষয়শ্রেণী:বাংলার মিষ্টি বিষয়শ্রেণী:মালদহ জেলা
সোমা মণ্ডল (জন্ম ১৯৬৩) একজন ভারতীয় ব্যবসায়ী, যিনি ২০২১ সালের ১লা জানুয়ারী থেকে ২০২৩ সালের ৩০শে এপ্রিল পর্যন্ত স্টিল অথরিটি অফ ইন্ডিয়ার (সেইল) সভাপতি হিসেবে দায়িত্ব পালন করেছিলেন। বর্তমানে, ২০২৩ সালের ১ মে থেকে তিন বছরের জন্য তিনি ভারত সরকার কর্তৃক গঠিত পাবলিক এন্টারপ্রাইজেস সিলেকশন বোর্ডের (পিইএসবি) সদস্য। সোমা মণ্ডল কেবল সেইল-এর প্রথম মহিলা কার্যকরী পরিচালকই নন, তিনি কোম্পানির প্রথম মহিলা সভাপতিও ছিলেন। চেয়ারপারসন হিসেবে তিনি কর্পোরেশনের প্রধান নির্বাহীও ছিলেন। সেইল থেকে অবসর গ্রহণের পর, সোমা মণ্ডল এখন পাবলিক এন্টারপ্রাইজ সিলেকশন বোর্ডের সদস্য। শিল্পে তাঁর অপরিসীম অবদানের জন্য তিনি "ইস্পাতের রানী" নামে পরিচিত হয়েছেন, সোমা মণ্ডল ২০২২ এবং ২০২৩ সালে ফোর্বস কর্তৃক "বিশ্বের ১০০ জন সবচেয়ে ক্ষমতাধর নারীর" তালিকায় অন্তর্ভুক্ত হয়েছেন (২০২৩ সালে ৭০তম স্থান)।   প্রারম্ভিক জীবন  সোমা মণ্ডল ভুবনেশ্বরের একটি বাঙালি মধ্যবিত্ত পরিবারে জন্মগ্রহণ করেন এবং বড় হয়ে ওঠেন। তাঁর বাবা ছিলেন একজন কৃষি অর্থনীতিবিদ। তিনি ১৯৮৪ সালে রাউরকেলার ন্যাশনাল ইনস্টিটিউট অফ টেকনোলজি থেকে ইলেকট্রিক্যাল ইঞ্জিনিয়ারিংয়ে স্নাতকোত্তর ডিগ্রি অর্জন করেন।   কর্মজীবন  ধাতু শিল্পে সোমার ৩৫ বছরেরও বেশি অভিজ্ঞতা রয়েছে। তিনি নালকোতে একজন স্নাতক প্রকৌশলী প্রশিক্ষণার্থী হিসেবে তাঁর কর্মজীবন শুরু করেন এবং ২০১৪ সালে নালকোতে পরিচালক (বাণিজ্যিক) হিসেবে দায়িত্ব গ্রহণ করেন। তিনি ২০১৭ সালের মার্চ মাসে সেইল-এ পরিচালক (বাণিজ্যিক) হিসেবে যোগদান করেন। তিনি ২০২০ সালের ডিসেম্বরে অবসর গ্রহণকারী অনিল কুমার চৌধুরীর কাছ থেকে মহারত্ন পিএসইউ-এর চেয়ারপারসনের দায়িত্ব গ্রহণ করেন। তাঁর মেয়াদকালে, ২০২২ অর্থবছরে, সেইল প্রথমবারের মতো ১ লক্ষ কোটি টাকার রাজস্বের মাইলফলক অতিক্রম করে, ১ লক্ষ কোটি টাকার বেশি ব্যবসা সম্পন্ন ভারতীয় কোম্পানিগুলির একটি অভিজাত ক্লাবে প্রবেশ করে।  বিভিন্ন শিল্প ফোরামে অবদানের জন্য সোমা অ্যালুমিনিয়াম শিল্পে সুপরিচিত। ২০২১ সালের মার্চ মাসে তিনি কেন্দ্রীয় সরকারের পাবলিক এন্টারপ্রাইজেসের প্রতিনিধিত্বকারী সংস্থা স্ট্যাণ্ডিং কনফারেন্স অফ পাবলিক এন্টারপ্রাইজেস (স্কোপ) এর চেয়ারপারসন নির্বাচিত হন।  ২০২৩ সালে, সোমা মণ্ডল ইটিপ্রাইম উইমেন লিডারশিপ অ্যাওয়ার্ডসে 'সিইও অফ দ্য ইয়ার' সম্মানিত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:জীবিত ব্যক্তি
কালাহারি (ইংরেজি: Kalahari, আফ্রিকান্স: Dorsland বা তৃষ্ণার্ত অঞ্চল) আফ্রিকার দক্ষিণাঞ্চলের মালভূমিতে অবস্থিত একটি অববাহিকার মত সমতল ভূমি। বতসোয়ানার প্রায় পুরো অঞ্চল, নামিবিয়ার পূর্বাঞ্চলীয় এক তৃতীয়াংশ এবং দক্ষিণ আফ্রিকার নর্দার্ন কেইপ প্রদেশের সর্ব উত্তরের অংশটুকু এর মধ্যে পড়ে। দক্ষিণ-পশ্চিমে এটি নামিবিয়ার উপকূলবর্তী নামিব মরুভূমির সাথে মিলিত হয়। কালাহারি উত্তর দক্ষিণে সর্বোচ্চ ১০০০ মাইল পর্যন্ত দীর্ঘ এবং পূর্ব পশ্চিমে এর সর্বোচ্চ দৈর্ঘ্য প্রায় ৬০০ মাইল, মোট ক্ষেত্রফল প্রায় ৩৬০,০০০ বর্গমাইল তথা ৯৩০,০০০ বর্গকিলোমিটার।Kalahari, Encyclopedia Britannica  thumb|right|250px|নামিবিয়ার কালাহারি   তথ্যসূত্র   বিষয়শ্রেণী:নামিবিয়ার মরুভূমি বিষয়শ্রেণী:বোতসোয়ানার মরুভূমি বিষয়শ্রেণী:দক্ষিণ আফ্রিকার মরুভূমি
হীরালাল শেখর পঞ্চকোট রাজ্য শাসনকারী শেখর রাজবংশের সাতান্নতম রাজা ছিলেন।   সংক্ষিপ্ত পরিচিতি  হীরালাল শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা শ্রীনাথ শেখরের পুত্র ছিলেন। তিনি ১৫১৮ খ্রিস্টাব্দ হতে ১৫৬০ খ্রিস্টাব্দ পর্য্যন্ত গণেশনারায়ণ উপাধি গ্রহণ করে রাজ্য শাসন করেন। দ্বিতীয় জগমোহন শেখর, কালীদাস শেখর ও পুরুষোত্তম শেখর নামক তাঁর তিন পুত্র ছিল।   তথ্যসূত্র      বিষয়শ্রেণী:শেখর রাজবংশ
সেন্ট নিকোলাস গির্জা গোথিক পুনরুজ্জীবন চার্চ (জার্মান: সেন্ট-নিকোলাই-কিচ) হলো পূর্বে হ্যামবার্গের পাঁচটি লুথেরান হুপটিকিচেন (প্রধান চার্চ)। দ্বিতীয় বিশ্বযুদ্ধে হ্যামবার্গের বোমা হামলায় বেশিরভাগ গির্জা ধ্বংস হয়ে যায় এবং এর ধ্বংসাবশেষটি সরানো হয়েছে এটির ক্রিপ্ট, তার সাইট এবং লম্বা টাওয়ারযুক্ত টাওয়ার, মূলত খোলাখুলি, ঘণ্টাধ্বনিগুলির একটি বড় সেটের জন্য সংরক্ষণ করা হয়েছ। একসাথে স্মৃতিস্তম্ভ এবং একটি গুরুত্বপূর্ণ স্থাপত্যের হিসাবে পরিচিত।St. Nikolai Memorial হ্যামবার্গের বাসিন্দারা নিকোলাখিরচে উল্লেখ করলে সাধারণত এই গির্জার কথা বলা হয় যা তারা উল্লেখ করছে এবং হার্ভেস্টহুড জেলার সেন্ট নিকোলাসকে উৎসর্গিত নতুন হুপ্টার্কির নয়।St. Nicholas' Church  সাধারণ দ্বিতীয় বিশ্বযুদ্ধে হামবুর্গের বোমা হামলার ফলাফলে গির্জাটি ধ্বংসস্তূপে পরিনত হয় এবং ১৯৫১ সালে এর ধ্বংসাবশেষ অপসারণ করা হয় এবং ১৯৯০ ও ২০১২ সালে টাওয়ারে পুনর্নির্মাণের কাজ শুরু করে সেন্ট নিকোলাসের চার্চের বর্তমান অবস্থা ফেরত আনা হয়।  ইতিহাস ১২ শতাব্দীতে নিকোলাই বন্দোবস্ত এবং অ্যালস্টারের একটি আশ্রয়স্থল প্রতিষ্ঠার সাথে সাথে নাবালদের পৃষ্ঠপোষক সেন্ট নিকোলাসকে উৎসর্গ করা একটি চ্যাপেল নির্মাণ করা হয়েছিল। সেন্ট মেরি ক্যাথিড্রালের পরে এই কাঠের বিল্ডিং হামবুর্গের দ্বিতীয় গির্জা ছিল।  চিত্র সমাহার  আরও দেখুন  ক্রাইসলার বিল্ডিং   এম্পায়ার স্টেট বিল্ডিং   প্লাজা হোটেল   শেলবর্ন হোটেল   তথ্যসূত্র   বহিঃসংযোগ   সেন্ট নিকোলাস গির্জা  বিষয়শ্রেণী:জার্মানির দ্বিতীয় বিশ্বযুদ্ধের স্থান বিষয়শ্রেণী:প্রাক্তন বিশ্বের সবচেয়ে উঁচু ভবন বিষয়শ্রেণী:হামবুর্গের প্রাক্তন গির্জা বিষয়শ্রেণী:জার্মানির ভূ-চিহ্ন বিষয়শ্রেণী:১৮৭৪-এ সম্পন্ন গির্জা বিষয়শ্রেণী:হামবুর্গের দর্শনীয় স্থান বিষয়শ্রেণী:দ্বিতীয় বিশ্বযুদ্ধের সময় জার্মানিতে ধ্বংস হওয়া ভবন ও স্থাপনা বিষয়শ্রেণী:জার্মানির গির্জার ধ্বংসাবশেষ বিষয়শ্রেণী:১৮৭৪-এ জার্মানিতে প্রতিষ্ঠিত
পার্মা হল উত্তর ইতালির এমিলিয়া-রোমাইনিয়া অঞ্চলের একটি শহর। দেশের প্রাচীনতম বিশ্ববিদ্যালয়গুলির মধ্যে একটি, পার্মা বিশ্ববিদ্যালয় (১১ শতকে প্রতিষ্ঠিত ) ক্যাথেড্রাল (১১ শতকে নির্মাণ শুরু হয়েছিল ), পাইলোটা প্রাসাদ, থিয়েটার, ১৬ শতক। দুর্গ পারমেসান পনিরের জন্য বিখ্যাত (তাই পরমার নামে নামকরণ করা হয়েছে)।   খেলাধুলা    পারমা এফসি (সকার)   সংস্কৃতি  ১৬ শতকের বিখ্যাত রেনেসাঁস শিল্পী আন্তোনিও দা কোরেজিও এবং পারমিগিয়ানিনো পার্মা থেকে এসে সেখানে কাজ করেছিলেন। পার্মার কাছে আন্তোনিও দা কোরেজিওর কাজের প্রধান সংগ্রহ রয়েছে।  পার্মার সবচেয়ে বিখ্যাত স্থাপত্য বস্তু:   পার্মা ক্যাথেড্রাল ( ডুওমো ডি পারমা ) - শহরের সবচেয়ে গুরুত্বপূর্ণ ক্যাথলিক গির্জা যেখানে আন্তোনিও দা কোরেজিওর ফ্রেস্কো এবং বেনেদেত্তো আন্তেলামির ভাস্কর্য রয়েছে।  পার্মা ব্যাপটিস্টারি ( Battistero di Parma ) - পারমার সবচেয়ে বিখ্যাত স্থাপত্য কাজ। 12 শতকে নির্মিত  পাইলোটা প্রাসাদ ( প্যালাজো ডেলা পাইলোটা ) হল একটি স্থাপত্য-জাদুঘর কমপ্লেক্স যেখানে ন্যাশনাল আর্কিওলজিক্যাল মিউজিয়াম, প্যালাটাইন লাইব্রেরি এবং পারমার ন্যাশনাল গ্যালারি রয়েছে, যেখানে আন্তোনিও দা কোরেজিও, পারমিগিয়ানিনো, লিওনার্দো দ্য ভিঞ্চি এবং অন্যান্যরা রয়েছে। কাজ করে  সেন্ট জন দ্য ইভাঞ্জেলিস্টের চার্চ ( সান জিওভানি ইভাঞ্জেলিস্টা ) - একটি গির্জা যা আন্তোনিও দা কোরেজিওর ফ্রেস্কোর জন্য উল্লেখযোগ্য।  পারমেসান হল এক ধরনের পনির যা পার্মা থেকে উদ্ভূত হয়।  তথ্যসূত্র  বিষয়শ্রেণী:ইতালির শহর ও নগর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা
৭২নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৮ এর অন্তর্গত। এটি পূর্বে মাণ্ডা ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৭২ ঢাকা মহানগরের মুগদা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন শফিকুল আলম শামীম।   বিবরণ  ওয়ার্ড নং ৭২ ঢাকা মহানগরের মান্ডা খাল পাড় থেকে সোনা মিয়া রোডের পশ্চিম পাশ, সোনা মিয়া রোডের পূর্ব পাশ থেকে গনি মিস্ত্রি রাস্তার পশ্চিম পাশ, গনি মিস্ত্রি রাস্তার পূর্ব পাশ থেকে জেলে পাড়া রাস্তার পশ্চিম পাশ ও জেলে পাড়া রাস্তার পূর্ব পাশ থেকে গ্রীন মডেল টাউন এলাকা নিয়ে গঠিত।   ইতিহাস  ২০১৭ সালের পূর্বে এটি মাণ্ডা ইউনিয়নের ১-৪ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৭২ নং ওয়ার্ড হিসেবে আত্মপ্রকাশ করে।   কাউন্সিলর  নির্বাচনকাউন্সিলররাজনৈতিক দলসূত্র  ২০২০ শফিকুল আলম শামীম    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
লুসিয়াস আনিকেতোস () একজন ইন্দো-গ্রিক রাজা ছিলেন, যিনি ১২০ খ্রিস্টপূর্বাব্দ থেকে ১১০ খ্রিস্টপূর্বাব্দ পর্য্যন্ত পারোপামিসাদাই ও আরাখোশিয়া অঞ্চল শাসন করেন।   রাজত্ব  অসমুন্ড বোপেয়ারাচ্চির মতে, লুসিয়াস আনিকেতোস ১২০ খ্রিস্টপূর্বাব্দ ১১০ খ্রিস্টপূর্বাব্দ পর্যন্ত রাজত্ব করেন। তার মতে তিনি পারোপামিসাদাই ও আরাখোশিয়া অঞ্চলে রাজত্ব করেন, কিন্তু পাঞ্জাব অঞ্চল থেকে প্রাপ্ত তার কিছু মুদ্রা থেকে অনুমান করা হয়, সমগ্র ইন্দো-গ্রিক রাজ্যের অধিকাংশ তিনি কিছুকাল শাসন করেন।"Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, .Sylloge Nummorum Graecorum O. Bopearachchi, Graeco-Bactrian and Indo-Greek Coins. The Collection of the American Numismatic Society, Part 9, New York, 1998, 94 p., 76 pl.   মুদ্রা  লুসিয়াস আনিকেতোস বেশ কিছু দ্বিভাষী মুদ্রা প্রচলন করেন। তার দ্বারা প্রচলিত রৌপ্য মুদ্রায় করিন্থীয় হেলমেট, ম্যাসিডনিয় চ্যাপ্টা কাউসিয়া টুপি, হাতির মাথার আকৃতির টুপি, ষাঁড়ের শিং যুক্ত হেলমেট ইত্যাদি বিভিন্ন ধরনের মুকুট বা টুপি পরিহিত অবস্থায় তার প্রতিকৃতি দেখতে পাওয়া যায়। মুদ্রাগুলির উলটো পিঠে গদা হাতে হেরাক্লিসের মূর্তি দেখতে পাওয়া যায়। তার ব্রোঞ্জ মুদ্রাগুলিতে চতুর্ভুজাকৃতি বিশিষ্ট এবং তাতে হেরাক্লিস অথবা হাতির চিত্র খোদিত থাকত। কিছু কিছু ব্রোঞ্জ মুদ্রা আবিষ্কৃত হয়েছে, যার এক পিঠে লুসিয়াস আনিকেতোসের চিত্র ও অপর পিঠে আন্তিয়াল্কিদাস নিকেফোরোসের চিত্র মুদ্রিত রয়েছে। এই দুই ইন্দো-গ্রিক শাসক নিজেদের মধ্যে মৈত্রীসূত্রে আবদ্ধ হন বলে উইলিয়াম উডথর্প টার্ন মনে করেন।The Greeks in Bactria and India", W. W. Tarn, Cambridge University Press অপর ঐতিহাসিকদের মতে, লুসিয়াস আনিকেতোসের মুদ্রায় আন্তিয়াল্কিদাস নিকেফোরোস নিজের চিত্র ও নাম উৎকীর্ণ করিয়েছিলেন বলেই এই ধরনের মুদ্রা সৃষ্টি হয়েছিল। এর সঙ্গে এই দুই শাসকের মিত্রতার কোন সম্পর্ক নেই।   তথ্যসূত্র      বিষয়শ্রেণী:ইন্দো-গ্রিক শাসক
গংগাচড়া মডেল থানা বাংলাদেশের রংপুর জেলার অন্তর্গত গংগাচড়া উপজেলার একটি থানা।   পটভূমি  ১৯১৭ খ্রিস্টাব্দে গংগাচড়া থানা প্রতিষ্ঠা লাভ করে।   প্রশাসনিক এলাকাসমূহ  গংগাচড়া উপজেলার ৯টি ইউনিয়নের প্রশাসনিক কার্যক্রম গংগাচড়া মডেল থানার অধীন।  ইউনিয়নসমূহ:  ১নং বেতগাড়ী  ৩নং বড়বিল  ৪নং কোলকোন্দ  ৫নং লক্ষ্মীটারী  ৬নং গংগাচড়া  ৭নং গজঘণ্টা  ৮নং মর্ণেয়া  ৯নং আলমবিদিতর  ১০নং নোহালী   আরও দেখুন   গংগাচড়া উপজেলা  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর জেলার থানা বিষয়শ্রেণী:গংগাচড়া উপজেলা
রূপান্তর ২০০৮ সালে মুক্তিপ্রাপ্ত বাংলাদেশী চলচ্চিত্র। ছবিটির লেখক, প্রযোজক ও পরিচালক আবু সাইয়ীদ। মহাভারতের একলব্যের বিষয়কে কেন্দ্র করে সাঁওতাল বিদ্রোহের চিত্র তুলে ধরা হয়েছে এই চলচ্চিত্রে। ছবির প্রধান চরিত্রে অভিনয় করেছেন ফেরদৌস আহমেদ, জয়ন্ত চট্টোপাধ্যায় ও শাকিবা বিনতে আলী। এছাড়াও কয়েকটি উল্লেখযোগ্য চরিত্রে অভিনয় করেছেন বিক্রম, মৃনাল দত্ত, সুভাষ দত্ত, এবং শহীদুল ইসলাম হীরা।   কাহিনী সংক্ষেপ  আরিফ একজন তরুণ চলচ্চিত্র নির্মাতা মহাভারতের একলব্য ও দ্রোণাচার্যের গুরুদক্ষিণা নিয়ে একটি চলচ্চিত্র নির্মাণ করছে। শায়লা তার সহকারী। মহাভারতে বর্ণিত কাহিনী অনুসারে, দ্রোণাচার্য গুরুদক্ষিণা হিসেবে একলব্যের ডান হাতের বৃদ্ধাঙ্গুলি চায়, যাতে সে তীরন্দাজ না হতে পারে। কিন্তু আরিফ গল্প এগিয়ে নিয়ে যায়। সে ভাবে শাহাদাত ও মধ্যাঙ্গুলি দিয়েই তীর নিক্ষেপ করা যায়। তাহলে দ্রোণাচার্য কেন একলব্যের বৃদ্ধাঙ্গুলি চেয়েছিল। আরিফ ও শায়লা গল্পের গভীরে ঢোকে যায়। ফলে তারা প্রকৃত সত্য খুঁজে পায়।  কুশীলব  ফেরদৌস আহমেদ - আরিফ  জয়ন্ত চট্টোপাধ্যায় - কায়সার  শাকিবা বিনতে আলী - শায়লা  হাবিবুর রহমান হাবিব -  শতাব্দী ওয়াদুদ -  বিক্রম -  সজীব কায়সার মিথুন -  সুভাষ দত্ত -  শাহদাৎ হোসেন -  মৃনাল দত্ত -  নিশান সাবের -  শহীদুল ইসলাম হীরা -  রুবেল  নির্মাণ ২০০৮ সালের ৩০ মার্চ বাংলাদেশ চলচ্চিত্র উন্নয়ন সংস্থার (বিএফডিসি) ডিজিটাল কালার ল্যাব অডিটরিয়ামে ছবিটির মহরত অনুষ্ঠিত হয়। এটি বাংলাদেশ সরকার থেকে ২০০৭-০৮ সালে বাংলাদেশে সরকারী চলচ্চিত্র অনুদান লাভ করে। শায়লা চরিত্রে সোহানা সাবার অভিনয়ের কথা থাকলেও পরে এই চরিত্রে অভিনয় করেন শাকিবা বিনতে আলী। ছবিটির শ্যুটিং শুরু হয় এপ্রিলের ১৭ তারিখ থেকে।  মুক্তি চলচ্চিত্র উৎসবে অংশগ্রহণ   কেরালা আন্তর্জাতিক চলচ্চিত্র উৎসব  রোম ইনডিপেন্ডেন্ট চলচ্চিত্র উৎসব, নভেম্বর, ২০০৮  বেঙ্গালুরু আন্তর্জাতিক চলচ্চিত্র উৎসব  চেন্নাই আন্তর্জাতিক চলচ্চিত্র উৎসব  আন্তর্জাতিক চলচ্চিত্র উৎসব, ট্রাইবাল আর্ট অ্যান্ড কালচার, ভূপাল, জুন, ২০০৯  থার্ড আই এশীয় চলচ্চিত্র উৎসব, মুম্বই, অক্টোবর, ২০১০  হোম ভিডিও ২০১৫ সালের ৪ অক্টোবর জি সিরিজের ব্যানারে রূপান্তর চলচ্চিত্রটির ডিভিডিতে প্রকাশ করা হয়।   সংগীত  রূপান্তর ছবির সংগীত পরিচালনা করেছেন ছবিটির নির্মাতা আবু সাইয়ীদ।  পুরস্কার  আন্তর্জাতিক চলচ্চিত্র উৎসব, ট্রাইবাল আর্ট অ্যান্ড কালচার, ভূপাল, ২০০৯  শ্রেষ্ঠ চলচ্চিত্র - রূপান্তর   আরও দেখুন   মহাভারত   তথ্যসূত্র    বহিঃসংযোগ     বিষয়শ্রেণী:২০০৮-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আবু সাইয়ীদ পরিচালিত চলচ্চিত্র বিষয়শ্রেণী:চলচ্চিত্রে মহাভারত বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
আকিব জাভেদ (; জন্ম: ৫ আগস্ট, ১৯৭২) পাকিস্তানের সাবেক ক্রিকেটার। ডানহাতি মিডিয়াম-ফাস্ট পেস বোলার হিসেবে তিনি বলকে উভয় দিকেই সুইং করাতে পারদর্শী ছিলেন। ১৯৮৮ থেকে ১৯৯৮ সাল পর্যন্ত তিনি পাকিস্তানের অন্যতম বোলিং স্তম্ভ ছিলেন। ১৯৯২ সালের ক্রিকেট বিশ্বকাপ বিজয়ী পাকিস্তান ক্রিকেট দলের অন্যতম সদস্য আকিব বর্তমানে তিনি সংযুক্ত আরব আমিরাত ক্রিকেট দলের বোলিং কোচের দায়িত্ব পালন করছেন। এছাড়াও, ২০০৪ সালের আইসিসি অনূর্ধ্ব-১৯ ক্রিকেট বিশ্বকাপে পাকিস্তান দলকে পরিচালনা করেন।   খেলোয়াড়ী জীবন  লাহোরের ইসলামিয়া কলেজের প্রাক্তন শিক্ষার্থী আকিব তার খেলোয়াড়ী জীবনে ২২টি টেস্ট ও ১৬৩টি একদিনের আন্তর্জাতিকে পাকিস্তান দলের প্রতিনিধিত্ব করেছেন। ভারত ক্রিকেট দলের বিপক্ষেই তিনি অধিক সফলকাম হয়েছেন। সর্বমোট ৬টি ম্যান অব দ্য ম্যাচের পুরস্কারের চারটিই পেয়েছেন ভারতের বিরুদ্ধে। ১৯৯১ সালের অক্টোবর মাসে একদিনের আন্তর্জাতিকে ১৯ বছর ১৯ দিন বয়সে ভারতের বিপক্ষে হ্যাট্রিক করেন।"Final: India v Pakistan at Sharjah, Oct 25, 1991". Cricinfo. Retrieved 11 July 2009. এরফলে তিনি মার্চ, ২০১৪ সাল পর্যন্ত সর্বকনিষ্ঠ খেলোয়াড় হিসেবে ওডিআই হ্যাট্রিকধারীর মর্যাদা পেয়ে আসছেন। শেষদিকে সচিন তেন্ডুলকর ও সৌরভ গাঙ্গুলী’র নজরকাড়া ব্যাটিং ও তার দুর্বল বোলিংয়ের ফলেই ১৯৯৮ সালে ঢাকায় অনুষ্ঠিত স্বাধীনতা কাপে ভারত শিরোপা লাভ করেছিল।   তথ্যসূত্র    আরও দেখুন   ওয়াকার ইউনুস  পাকিস্তান জাতীয় ক্রিকেট দল  ২০১৪ আইসিসি বিশ্ব টুয়েন্টি২০  একদিনের আন্তর্জাতিক ক্রিকেটে হ্যাট্রিকের তালিকা   বহিঃসংযোগ    Aaqib Javed at Cricinfo  Aaqib Javed at CricketArchive  বিষয়শ্রেণী:পাকিস্তানি ক্রিকেটার বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:একদিনের আন্তর্জাতিকে হ্যাট্রিক লাভকারী বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:পাকিস্তানি ক্রিকেট কোচ বিষয়শ্রেণী:সংযুক্ত আরব আমিরাত জাতীয় ক্রিকেট দলের কোচ বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:ইসলামাবাদের ক্রিকেটার বিষয়শ্রেণী:শেখুপুরা থেকে আগত ক্রিকেটার বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:লাহোর বিভাগের ক্রিকেটার বিষয়শ্রেণী:ইসলামিয়া কলেজের (লাহোর) প্রাক্তন শিক্ষার্থী
থাম্ব|স্টেজকিউ লোগো স্টেজকিউ () (কখনও কখনও ভুল করে স্টেজ কিউ লেখা হয়) উইসকনসিনের ম্যাডিসনে অবস্থিত একটি থিয়েটার কোম্পানি । এটি একটি সামাজিক নাট্য দল, এবং কিছু ব্যতিক্রম ছাড়া এর অভিনেতারা সবাই স্বেচ্ছাসেবক। ২০০১ সালে প্রতিষ্ঠার পর থেকে স্টেজকিউ বিশেষভাবে সমকামী-বিষয়ক নাটক এবং সমকামী নাট্যশিল্পী এবং সমকামী নাট্যকারদের কাজের ("কুইয়ার" শব্দটির অর্থ " কিউ ") পরিবেশনার জন্য নিবেদিত।   ইতিহাস  ২০০৪ সালে ম্যাডিসন শহরের ক্যাথলিক বিশপ রবার্ট সি. মরলিনো কর্তৃক সমালোচনার জন্য নির্বাচিত অনেক সংগঠনের মধ্যে স্টেজকিউও ছিল, কারণ ম্যাডিসন "প্রায় কোনও জন নৈতিকতা নেই" এমন একটি শহরের মধ্যে ধর্মীয় "নৈতিক ন্যূনতম" স্তরের নীচে অবস্থান করছে।  ২০০৬ সালে স্টেজকিউ ম্যাডিসনের লেসবিয়ান, সমকামী, উভকামী এবং রূপান্তরিত লিঙ্গ সামাজিক কেন্দ্র আউটরিচ কর্তৃক প্রদত্ত বার্ষিক কৃতিত্ব পুরস্কার পেয়েছিল।  ২০১২ সালে, ম্যাডিসনের পত্রিকা ইস্থমাস স্টেজকিউ-এর নাট্য প্রযোজনা "কুইয়ার শর্টস অন স্টেজ কিউ" কে বছরের প্রিয় নাট্য প্রযোজনা হিসেবে নির্বাচিত করে।   তথ্যসূত্র    বহিঃসংযোগ      বিষয়শ্রেণী:এলজিবিটিকিউ থিয়েটার কোম্পানি বিষয়শ্রেণী:যুক্তরাষ্ট্র ভিত্তিক এলজিবিটিকিউ সংস্থা বিষয়শ্রেণী:যুক্তরাষ্ট্রের এলজিবিটিকিউ থিয়েটার
thumb|পাকুন্দিয়া পৌরসভা এলাকায় অবস্থিত পাকুন্দিয়া মডেল মসজিদ ও ইসলামিক সাংস্কৃতিক কেন্দ্র|alt=পাকুন্দিয়া পৌরসভা এলাকায় অবস্থিত পাকুন্দিয়া মডেল মসজিদ ও ইসলামিক সাংস্কৃতিক কেন্দ্র  পাকুন্দিয়া পৌরসভা বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলার অন্তর্গত একটি পৌরসভা। ৩০ মার্চ ২০০৭ তারিখে পৌরসভাটি প্রতিষ্ঠিত হয়। এর আয়তন । পৌরসভাটির মোট জনসংখ্যা ২৮,৭৭৩। এটি একটি “ক” শ্রেণিভুক্ত পৌরসভা।  ইতিহাস পাকুন্দিয়া সদর ইউনিয়টি ২০০৭ সালের দিকে পৌরসভায় রুপান্তর করা হয়।  শিক্ষাপ্রতিষ্ঠান   সরকারি প্রাথমিক বিদ্যালয় ৯টি  বেসরকারি প্রাথমিক বিদ্যালয় ৯টি  কমিউনিটি প্রাথমিক বিদ্যালয় ২টি  বেসরকারি মাধ্যমিক বিদ্যালয় ৩টি  বেসরকারি দাখিল মাদ্রাসা ৩টি  কামিল মাদ্রাসা ১টি  সরকারি কলেজ ১টি  বেসরকারি কলেজ ১টি  কিন্ডারগার্টেন স্কুল ১১টি   কলেজ  thumb|পাকুন্দিয়া আদর্শ মহিলা কলেজ|alt=পাকুন্দিয়া আদর্শ মহিলা কলেজ   পাকুন্দিয়া আদর্শ মহিলা কলেজ  পাকুন্দিয়া সরকারি কলেজ   মাদরাসা   মাদরাসা আশরাফীয়া আনওয়ারুল উলুম, সৈয়দগাঁও   জনপ্রতিনিধি  পৌরসভাটির বর্তমান মেয়র মো. আক্তারুজ্জামান খোকন।  +মেয়রগণের তালিকাক্রমিক নংনামদায়িত্বকাল১মো. জালাল উদ্দিন২০১১–২০১৬২মো. আক্তারুজ্জামান খোকন২০১৬–২০২১ । মো. নজরুল ইসলাম আকন্দ ২০২১- বর্তমান   আরও দেখুন   পাকুন্দিয়া আদর্শ মহিলা কলেজ  বাংলাদেশের পৌরসভার তালিকা  বাংলাদেশের শহরের তালিকা   তথ্যসূত্র    বহিঃসংযোগ     বিষয়শ্রেণী:কিশোরগঞ্জ জেলার পৌরসভা বিষয়শ্রেণী:২০০৭-এ প্রতিষ্ঠিত বিষয়শ্রেণী:২০০৭-এ বাংলাদেশে প্রতিষ্ঠিত বিষয়শ্রেণী:বাংলাদেশের শহর
আয়শা আখতার একজন বাংলাদেশী চলচ্চিত্র অভিনেত্রী। ১৯৮২ সালে মুক্তিপ্রাপ্ত রজনীগন্ধা চলচ্চিত্রে অভিনয়ের সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী পুরস্কার জিতে নেন।   চলচ্চিত্রের তালিকা   বছর  চলচ্চিত্র  ভূমিকা   পরিচালক  টীকা ১৯৭৩  ঝড়ের পাখি  সেলিমের মা  সি বি জামান  ১৯৭৪  সংগ্রাম   চাষী নজরুল ইসলাম  ১৯৭৫  চাষীর মেয়ে  রানীমা  বাবুল চৌধুরী  ১৯৭৬  জানোয়ার   কালিদাস  ১৯৭৬  নয়নমনি   আমজাদ হোসেন  ১৯৭৭  অমর প্রেম   আজিজুর রহমান  ১৯৭৮  নোলক   শিবলি সাদিক  ১৯৭৮  তুফান   অশোক ঘোষ  ১৯৭৮  অলংকার  মামুনের মা  নারায়ণ ঘোষ মিতা  ১৯৭৯  দিন যায় কথা থাকে   খান আতাউর রহমান  ১৯৭৯  দি ফাদার   কাজী হায়াৎ  ১৯৭৯  মাটির ঘর   আজিজুর রহমান  ১৯৮১  ভাঙ্গা গড়া   কামাল আহমেদ  ১৯৮১  জন্ম থেকে জ্বলছি   আমজাদ হোসেন  ১৯৮১  জীবন নৌকা   মাসুদ পারভেজ  ১৯৮২  মানসী   ফখরুল হাসান বৈরাগী  ১৯৮২  সওদাগর  শারমিনের মা  এফ. কবির চৌধুরী  ১৯৮২  রজনীগন্ধা  তপনের মা  কামাল আহমেদ  বিজয়ী: শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার  ১৯৮২  দুই পয়সার আলতা   আমজাদ হোসেন  ১৯৮২  আশার আলো   নুরুল হক বাচ্চু  ১৯৮৩  আলী আসমা   আবুল খায়ের বুলবুল  ১৯৮৩  নতুন বউ   আব্দুল লতিফ বাচ্চু  ১৯৮৮  জাদু মহল   স্বপন সাহা  ১৯৮৮  জীবন ধারা  সতীর মা  মতিন রহমান  ১৯৮৯  বউমা   আলমগীর  ১৯৮৯  বোনের মত বোন   দারাশিকো  ১৯৯০  মায়ের দোয়া  মধুর মা  আলমগীর কুমকুম  ১৯৯০  ভাই ভাই   স্বপন সাহা  ১৯৯৬  নদীর নাম মধুমতি  বাচ্চুর মা  তানভীর মোকাম্মেল    পুরস্কার   বছর  পুরস্কার   বিভাগ  চলচ্চিত্র  ফলাফল ১৯৮২  জাতীয় চলচ্চিত্র পুরস্কার  শ্রেষ্ঠ পার্শ্ব অভিনেত্রী  রজনীগন্ধা    তথ্যসূত্র    বহিঃসংযোগ       বিষয়শ্রেণী:২০শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:জীবিত ব্যক্তি